กฎกระทรวง กฎกระทรวง ว่าด้วยการรับรองโรงเรียนสอนขับรถพ.ศ.๒๕๔๖ อาศัยอำนาจตามความในมาตรา ๗ และมาตรา ๙๗ วรรคสองแห่งพระราชบัญญัติการขนส่งทางบก พ.ศ.๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ ให้ยกเลิก(๑) กฎกระทรวงฉบับที่ ๖ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒(๒) กฎกระทรวงฉบับที่ ๓๖ (พ.ศ. ๒๕๓๕) ออกตามความในพระราชบัญญัติการขนส่งทางบก พ.ศ. ๒๕๒๒ข้อ ๒ ในกฎกระทรวงนี้โรงเรียนสอนขับรถ หมายความว่าสถานที่ที่จัดการให้การศึกษา อบรม และฝึกหัดขับรถ ทั้งในภาคทฤษฎีและภาคปฏิบัติไม่ว่าสถานที่นั้นจะใช้ชื่อโรงเรียนสอนขับรถหรือไม่ก็ตามหนังสือรับรอง หมายความว่าหนังสือรับรองโรงเรียนสอนขับรถตามกฎกระทรวงนี้ข้อ ๓ผู้ใดประสงค์จะขอให้กรมการขนส่งทางบกรับรองโรงเรียนสอนขับรถให้ยื่นคำขอตามแบบที่กรมการขนส่งทางบกกำหนด สำหรับในเขตกรุงเทพมหานครให้ยื่นต่อกรมการขนส่งทางบกสำหรับในเขตจังหวัดอื่นให้ยื่นต่อกรมการขนส่งทางบกหรือสำนักงานขนส่งจังหวัดที่โรงเรียนสอนขับรถนั้นตั้งอยู่ข้อ ๔โรงเรียนสอนขับรถที่จะขอหนังสือรับรองต้องมี(๑) หลักสูตรการสอนตามมาตรฐานที่กรมการขนส่งทางบกกำหนด(๒) สถานที่สอนและฝึกหัดขับรถตามหลักสูตรการสอนที่ดำเนินการโดยมีลักษณะอุปกรณ์หรือสิ่งอำนวยความสะดวกต่าง ๆตามระเบียบที่กรมการขนส่งทางบกกำหนด(๓) ผู้ฝึกสอนที่ได้รับอนุญาตจากกรมการขนส่งทางบก(๔) การจัดการเรียนการสอนตามระเบียบที่กรมการขนส่งทางบกกำหนดข้อ ๕หลักสูตรการสอนของโรงเรียนสอนขับรถที่กรมการขนส่งทางบกจะรับรองตามกฎกระทรวงนี้แบ่งออกเป็น ๔ ประเภท คือ(๑) หลักสูตรการสอนขับรถที่ใช้เพื่อการขนส่งทางบก(๒) หลักสูตรการสอนขับรถยนต์(๓) หลักสูตรการสอนขับรถจักรยานยนต์(๔) หลักสูตรการสอนขับรถอื่นๆ ตามที่อธิบดีกรมการขนส่งทางบกประกาศกำหนดมาตรฐานหลักสูตรการสอนแต่ละประเภทให้เป็นไปตามระเบียบที่กรมการขนส่งทางบกกำหนดโรงเรียนสอนขับรถที่จะขอหนังสือรับรองจะจัดให้มีหลักสูตรการสอนประเภทใดประเภทหนึ่งหรือหลายประเภทก็ได้ข้อ ๖ผู้ใดประสงค์จะขอรับใบอนุญาตผู้ฝึกสอนขับรถในโรงเรียนสอนขับรถที่กรมการขนส่งทางบกรับรองให้ยื่นคำขอตามแบบที่กรมการขนส่งทางบกกำหนดหลักเกณฑ์ วิธีการ และเงื่อนไขการขอรับใบอนุญาต การออกใบอนุญาตการพักใช้ใบอนุญาต การเพิกถอนใบอนุญาต หรือการต่ออายุใบอนุญาตผู้ฝึกสอนขับรถให้เป็นไปตามระเบียบที่กรมการขนส่งทางบกกำหนดข้อ ๗ ในกรณีผู้ขอรับหนังสือรับรองเป็นบุคคลธรรมดาให้ยื่นคำขอพร้อมด้วยหลักฐานดังต่อไปนี้(๑) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวหรือภาพถ่ายบัตรสำคัญอย่างอื่นที่ทางราชการออกให้(๒) สำเนาหรือภาพถ่ายทะเบียนบ้าน(๓) หลักฐานแสดงกรรมสิทธิ์หรือสิทธิการใช้สถานที่ของโรงเรียนสอนขับรถ(๔) แผนที่แสดงที่ตั้งโรงเรียนสอนขับรถและแบบแปลนแผนผังอาคารเรียนและสิ่งปลูกสร้างภายในบริเวณโรงเรียนสอนขับรถตลอดจนสนามฝึกหัดขับรถ(๕) หลักสูตรการสอนโดยมีรายละเอียดเกี่ยวกับการจัดให้การศึกษา อบรม และฝึกหัดขับรถ ทั้งภาคทฤษฎีและภาคปฏิบัติและการวัดผลตามมาตรฐานที่กรมการขนส่งทางบกกำหนด(๖) ระเบียบการหรือข้อกำหนดของโรงเรียนสอนขับรถเกี่ยวกับการเปิดดำเนินการจำนวนผู้ที่จะเข้ารับการศึกษา วิธีการรับผู้เข้าศึกษาอัตราและวิธีการเก็บค่าธรรมเนียมการศึกษาและค่าธรรมเนียมอื่นข้อ ๘ ในกรณีผู้ขอรับหนังสือรับรองเป็นห้างหุ้นส่วนสามัญให้ยื่นคำขอพร้อมด้วยหลักฐานดังต่อไปนี้(๑) รายชื่อผู้เป็นหุ้นส่วนทุกคน(๒) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนทุกคน(๓) สำเนาหรือภาพถ่ายทะเบียนบ้านของผู้เป็นหุ้นส่วนทุกคน(๔) ตัวอย่างรอยตราประทับของผู้ยื่นคำขอสองรอยตรา(ถ้ามี)(๕) เอกสารประกอบตามข้อ๗ (๓) (๔) (๕) และ (๖)ข้อ ๙ในกรณีผู้ขอรับหนังสือรับรองเป็นห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัด หรือบริษัทมหาชนจำกัดให้ยื่นคำขอพร้อมด้วยหลักฐานดังต่อไปนี้(๑) หนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัด หรือบริษัทมหาชนจำกัด(๒) สำเนาหรือภาพถ่ายหนังสือบริคณห์สนธิและข้อบังคับฉบับตีพิมพ์ในกรณีที่เป็นบริษัทจำกัดหรือบริษัทมหาชนจำกัด(๓) สำเนาหรือภาพถ่ายบัตรประจำตัวประชาชนและทะเบียนบ้านของหุ้นส่วนหรือกรรมการผู้มีอำนาจลงนามของห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัด หรือบริษัทมหาชนจำกัด(๔) เอกสารประกอบตามข้อ๗ (๓) (๔) (๕) และ (๖)ข้อ ๑๐ผู้ขอรับหนังสือรับรองจะต้องไม่เป็นผู้ถูกยกเลิกหนังสือรับรองหรือถูกระงับใช้หนังสือรับรองตามข้อ๑๗ข้อ ๑๑เมื่อได้รับคำขอหนังสือรับรองแล้วให้เจ้าหน้าที่ผู้รับคำขอตรวจสอบเอกสารหลักฐานประกอบคำขอว่าครบถ้วน ถูกต้องหรือไม่เพียงใด หากคำขอและเอกสารหลักฐานครบถ้วนถูกต้องให้ออกใบรับให้หลักเกณฑ์ วิธีการ และเงื่อนไขในการพิจารณาออกหนังสือรับรองให้เป็นไปตามระเบียบที่กรมการขนส่งทางบกกำหนดหนังสือรับรองให้มีอายุสามปีนับแต่วันออกหนังสือรับรองและให้ใช้แบบหนังสือรับรองท้ายกฎกระทรวงนี้ข้อ ๑๒ผู้ได้รับหนังสือรับรองจะต้องดำเนินกิจการด้วยตนเองข้อ ๑๓ ก่อนเปิดดำเนินการโรงเรียนสอนขับรถที่กรมการขนส่งทางบกรับรองผู้ได้รับหนังสือรับรองต้องวางหลักทรัพย์ตามจำนวนที่กรมการขนส่งทางบกกำหนดเพื่อเป็นประกันค่าใช้จ่ายในการจัดให้ผู้เข้ารับการศึกษาและยังไม่จบหลักสูตรสามารถเข้ารับการศึกษาอบรมและฝึกหัดขับรถได้อย่างต่อเนื่อง หากมีการยกเลิกหนังสือรับรองตามข้อ ๑๗หรือโรงเรียนสอนขับรถเลิกดำเนินการ หรือลดประเภทการศึกษา อบรมและฝึกหัดขับรถตามข้อ ๑๘หลักทรัพย์ตามวรรคหนึ่งจะเป็นหนังสือค้ำประกันของธนาคารในประเทศตามที่กรมการขนส่งทางบกกำหนดหรือพันธบัตรรัฐบาลไทยชนิดที่ขายคืนได้ก่อนครบกำหนดชำระเงินต้นก็ได้ในกรณีที่ผู้ได้รับหนังสือรับรองนำพันธบัตรดังกล่าวมาวางเป็นหลักทรัพย์ต้องโอนกรรมสิทธิ์ในพันธบัตรนั้นให้แก่กรมการขนส่งทางบกด้วยในกรณีที่ผู้ได้รับหนังสือรับรองไม่วางหลักทรัพย์ตามวรรคหนึ่งก่อนเปิดดำเนินการให้ถือว่าสละสิทธิการได้รับการรับรองโรงเรียนสอนขับรถนั้นหลักเกณฑ์ วิธีการและเงื่อนไขการวางหลักทรัพย์และการเบิกจ่ายหลักทรัพย์ให้เป็นไปตามระเบียบที่กรมการขนส่งทางบกกำหนดข้อ ๑๔ในกรณีที่กรมการขนส่งทางบกนำหลักทรัพย์ตามข้อ ๑๓ วรรคหนึ่งไปใช้จ่ายในการจัดการศึกษา อบรม และฝึกหัดขับรถให้แก่ผู้เข้ารับการศึกษาที่ยังไม่จบหลักสูตรให้เกิดความต่อเนื่องนั้นหากหลักทรัพย์ที่ใช้จ่ายไปแล้วเหลือจำนวนเท่าใดให้กรมการขนส่งทางบกคืนให้แก่ผู้ได้รับหนังสือรับรองแต่ถ้าใช้จ่ายไปแล้วไม่เพียงพอให้ผู้ได้รับหนังสือรับรองรับผิดชอบจ่ายส่วนที่ต้องจ่ายเพิ่มนั้นให้ครบถ้วนข้อ ๑๕ในกรณีที่ผู้ได้รับหนังสือรับรองประสงค์จะเปลี่ยนแปลงแก้ไขในเรื่องใดๆให้แตกต่างไปจากที่ได้รับการรับรอง เช่น การย้ายสถานที่ตั้งโรงเรียน อาคารเรียนสิ่งปลูกสร้าง สนามฝึกหัดขับรถ หรือเงื่อนไขอื่นๆ ตามที่กรมการขนส่งทางบกกำหนดให้ยื่นคำขอต่อกรมการขนส่งทางบกเพื่อขอรับความเห็นชอบก่อนที่จะมีการเปลี่ยนแปลงหรือแก้ไข แล้วแต่กรณีหลักเกณฑ์การให้ความเห็นชอบตามวรรคหนึ่งให้เป็นไปตามระเบียบที่กรมการขนส่งทางบกกำหนดข้อ ๑๖ผู้ได้รับหนังสือรับรองจะต้องอำนวยความสะดวกให้แก่อธิบดีกรมการขนส่งทางบกหรือผู้ที่อธิบดีกรมการขนส่งทางบกมอบหมายเข้าตรวจสอบการศึกษา อบรมและฝึกหัดการทดสอบ และการวัดผล ตลอดจนการปฏิบัติตามกฎกระทรวงนี้หรือระเบียบที่กรมการขนส่งทางบกกำหนดข้อ ๑๗เมื่อปรากฏว่าผู้ได้รับหนังสือรับรองผู้ใดไม่ปฏิบัติตามหลักเกณฑ์ วิธีการและเงื่อนไขที่กำหนดในกฎกระทรวงนี้ หรือระเบียบที่กรมการขนส่งทางบกกำหนดให้กรมการขนส่งทางบกมีอำนาจตักเตือน ระงับใช้หนังสือรับรองเป็นการชั่วคราวหรือยกเลิกหนังสือรับรองนั้นได้ตามสมควรแก่กรณีการตักเตือน การระงับใช้หนังสือรับรองเป็นการชั่วคราวหรือการยกเลิกหนังสือรับรอง ให้เป็นไปตามระเบียบที่กรมการขนส่งทางบกกำหนดข้อ ๑๘ในกรณีผู้ได้รับหนังสือรับรองไม่สามารถดำเนินการต่อไปได้ด้วยประการใดๆและประสงค์จะเลิกดำเนินการ หรือประสงค์จะลดประเภทการศึกษา อบรมและฝึกหัดขับรถตามหลักสูตรที่ได้รับการรับรองจากกรมการขนส่งทางบก ให้ยื่นคำขอต่อกรมการขนส่งทางบกเพื่อขอรับความเห็นชอบหรือการรับรอง แล้วแต่กรณี ก่อนที่จะเลิกดำเนินการหรือลดประเภทการศึกษา อบรมและฝึกหัดขับรถไม่น้อยกว่าสามสิบวันหลักเกณฑ์ วิธีการและเงื่อนไขการเลิกดำเนินการโรงเรียนสอนขับรถที่กรมการขนส่งทางบกรับรองหรือการลดประเภทการศึกษา อบรม และฝึกหัดขับรถตามวรรคหนึ่งให้เป็นไปตามระเบียบที่กรมการขนส่งทางบกกำหนดข้อ ๑๙ผู้ได้รับหนังสือรับรองซึ่งประสงค์จะเลิกดำเนินการโรงเรียนสอนขับรถตามข้อ๑๘ หรือเมื่อครบอายุตามหนังสือรับรองและไม่ประสงค์จะต่ออายุหนังสือรับรองตามข้อ ๒๐ให้กรมการขนส่งทางบกคืนหลักทรัพย์ตามข้อ ๑๓ ให้แก่ผู้ได้รับหนังสือรับรองพร้อมผลประโยชน์อันเกิดจากหลักทรัพย์นั้นหลักเกณฑ์ วิธีการ และเงื่อนไขการคืนหลักทรัพย์ตามวรรคหนึ่งให้เป็นไปตามระเบียบที่กรมการขนส่งทางบกกำหนดข้อ ๒๐ผู้ได้รับหนังสือรับรองซึ่งประสงค์จะขอต่ออายุหนังสือรับรองให้ยื่นคำขอตามแบบของกรมการขนส่งทางบก พร้อมด้วยหนังสือรับรองหรือใบแทนก่อนวันที่หนังสือรับรองสิ้นอายุไม่น้อยกว่าหกสิบวันในการอนุญาตให้ต่ออายุหนังสือรับรองตามวรรคหนึ่งให้ออกหนังสือรับรองตามแบบหนังสือรับรองเดิมให้ใหม่แต่ให้ระบุรายละเอียดรายการต่ออายุไว้ทางด้านหน้าตอนล่างของหนังสือรับรองด้วยข้อ ๒๑ในกรณีที่หนังสือรับรองสูญหาย ถูกทำลาย หรือชำรุดในสาระสำคัญให้ผู้ได้รับหนังสือรับรองยื่นคำขอรับใบแทนหนังสือรับรองตามแบบของกรมการขนส่งทางบกพร้อมด้วยหลักฐานการรับแจ้งความของสถานีตำรวจ (ถ้ามี) หรือหนังสือรับรองที่ชำรุดนั้น ภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดดังกล่าวในการออกใบแทนหนังสือรับรองให้ออกหนังสือรับรองตามแบบหนังสือรับรองเดิมแต่ให้ระบุ ใบแทน ไว้ที่ด้านหน้าด้วยข้อ ๒๒บรรดาหนังสือรับรองตามกฎกระทรวง (ฉบับที่ ๖) พ.ศ. ๒๕๒๔ ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวง ฉบับที่ ๓๖ (พ.ศ. ๒๕๓๕) ออกตามความในพระราชบัญญัติการขนส่งทางบกพ.ศ. ๒๕๒๒ให้ใช้ได้ต่อไปอีกสามปีนับแต่วันที่กฎกระทรวงนี้มีผลใช้บังคับข้อ ๒๓ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปให้ไว้ ณวันที่ ๑๗ เมษายน พ.ศ. ๒๕๔๖นิกร จำนงรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[ดูข้อมูลจากภาพกฎหมาย]หมายเหตุ :-เหตุผลในการประกาศใช้กฎกระทรวงฉบับนี้คือ เนื่องจากกฎกระทรวง ฉบับที่ ๖ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวง ฉบับที่ ๓๖ (พ.ศ. ๒๕๓๕) ออกตามความในพระราชบัญญัติการขนส่งทางบกพ.ศ. ๒๕๒๒ ได้กำหนดหลักเกณฑ์ วิธีการและเงื่อนไขเกี่ยวกับการรับรองโรงเรียนสอนขับรถที่จะทำการสอนและฝึกหัดขับรถตามกฎหมายว่าด้วยการขนส่งทางบกไว้ยังไม่เหมาะสมสมควรกำหนดหลักเกณฑ์ วิธีการ และเงื่อนไขการรับรองโรงเรียนสอนขับรถเสียใหม่จึงจำเป็นต้องออกกฎกระทรวงนี้[รก.๒๕๔๖/๓๑ก/๓/๑๘ เมษายน๒๕๔๖]สุภาพร/พิมพ์๒๖ พฤษภาคม ๒๕๔๖สุมลรัตน์/อรรถชัยแก้ไข๒๘ พฤษภาคม ๒๕๔๖